钦定古今图书集成/明伦汇编/氏族典/第189卷 > 萧恒德
## 钦定古今图书集成/明伦汇编/氏族典/第189卷 > 萧恒德

按《辽史萧排押传》：“排押弟恒德，字逊宁，有胆略而善
谋。统和元年，尚越国公主，拜驸马都尉，迁南面林牙。
从征高丽还，改北面林牙为东京留守。六年，上攻宋，
围沙堆，恒德独当一面。城上矢石如雨，恒德意气自
若，督将士夺其陴。城陷，中流矢，太后亲临视，赐药。攻
长城口，复先登，太后益多其功。时高丽未附，恒德受”
诏率兵拔其边城，王始惧，上表请降。十二年，赐“启圣
竭力功臣”，从都部署和朔奴讨兀惹。未战，兀惹请降，
恒德利其俘获，不许。进击东南诸部，至高丽北鄙。比
还，道远粮绝，士马死伤者众，坐是削功臣号。十四年，
为行军都部署，伐蒲卢毛朵部还，公主疾，太后遣宫
人贤释侍之，恒德私焉。公主恚而薨，太后怒，赐死。后
追封兰陵郡王。